stanford-oval/wikipedia huggingface dataset:
הודנה
פירוש המושג 'הודנה' > כיום

בקרב דוברי ערבית היום משמשת המילה "הודנה" גם כתרגום למונח "שביתת נשק" (truce). כך למשל, קו שביתת הנשק ששורטט בין ישראל לשכנותיה בעקבות הסכמי רודוס כונה בערבית "קו ההודנה" (, "ח'ט אלהדנה"). הסכמי רודוס אמנם לא כללו הכרה במדינת ישראל, אולם הם היו הסכם חתום בין שני הצדדים הלוחמים על הפסקת הלחימה. לפיכך, נראה שמשמעות המונח "הודנה" השתנתה לפחות בהקשרים חילוניים. לצד המונח "קו ההודנה" שימש גם המונח "קו הפסקת האש" (, "ח'ט וקף אטלאק אלנאר") במשמעות זהה.
המונח "הודנה" נעשה מוכר לדוברי עברית בעקבות האינתיפאדה השנייה. ההצעות להפסקת אש מצד ישראל או מצד הרשות הפלסטינית כונו הצעות ל"הודנה", תוך שימוש במונח ערבי-אסלאמי, בניסיון לאותת לארגונים אסלאמיסטיים כי הם יכולים להצטרף להסכם.
השימוש במונח 'הודנה', וכן תרגומו לעברית, הוא בעייתי, משום שמשמעותו תלויה מאוד בדובר ובהקשר שבו הוא משלב את המילה. בהקשר חילוני אפשר לתרגם את המילה ל"הפסקת אש", כלומר מצב שאינו שלום, אך גם אינו מלחמה. בהקשר מוסלמי מסורתי אפשר לפעמים לפרש את המילה כ"היערכות מחדש" או "שיפור עמדות". יש ישראלים הטוענים כי אין משמעות ה"הודנה" "הפסקת אש" מפני שהלחימה אינה נפסקת מבחינת לוחמי הג'יהאד אלא מאפשרת את המשך מרוץ התחמשות. בכל מקרה, השימוש במונח "הודנה" יוצר עמימות, העלולה לעורר התפרצות מחודשת של סכסוך אף לאחר חתימת הסכם, כאשר כל צד יכול לפרש את המונח כרצונו. בהיסטוריה הערבית והמוסלמית ידועות תקופות קצרות כמו גם תקופות ארוכות של הפסקת לחימה שכונו "הודנה".
פרופ. מצטפא כבהא מציע - בהסתמך על מילון אל-מנג'ד פי אל-לוע'ה ואל-אעלאם - כי הפירוש המקורי של המונח הוא "לשקוט לאחר פעילות יתר" וכי בהמשך התפתח המובן להפסקת לוחמה לזמן מה, עד שתתאפשר הסכמה על תנאי הפיוס.
היסטוריה

הדוגמה הקלאסית להודנה בהיסטוריה של האסלאם היא הסכם חדיביה שערך מוחמד, מייסד דת האסלאם, עם בני שבט קורייש מהעיר מכה, בשנת 628. אנשי מכה היו בימים ההם עובדי אלילים, ולפי עקרונות דת האסלאם, היה על מוחמד לנהל נגדם מלחמת ג'יהאד. אף על-פי-כן הסכים מוחמד לעצור את הלחימה, בהכירו בכך שכוחותיו היו נחותים בעת ההיא מכוחות אנשי מכה, ובכך נתן לגיטימציה לרעיון הפסקת האש. כעבור שנתיים ההסכם הופר (לא ברור בידי איזה צד, אך הטענה המקובלת היא שעל ידי מוחמד וצבאו), ומוחמד כבש את העיר מכה. על-פי המסורת, בהתאם לנוסח הסכם חודיביה המקורי, ההודנה הייתה אמורה להימשך עשר שנים.
ראו גם

מוחמד
חמאס
הסכם חדיביה
הערות שוליים

↑  האוניברסיטה הפתוחה - המזרח התיכון בימינו - הפלסטינים: עם בפזורתו - עמוד 142, הערה 90
דמויי הדרוזאורים

| דמויי הדרוזאורים |
| --- | --- |
 איור של קושיזאורוס
תקופה
קרטיקון תחתון-עליון 130–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
על־משפחה:: דמויי הדרוזאורים
שם מדעי
 Hadrosauroidea ‏קופ, 1869

השוואת גדלים של סוגי הקבוצה
דמויי הדרוזאורים (שם מדעי: Hadrosauroidea) היא על-משפחה של אורניתופודים גדולי ממדים שהתקיימו בתור הקרטיקון לפני 130 עד 66 מיליון שנה.
הקבוצה תוארה לראשונה ב-1869 בידי החוקר האמריקאי אדוארד דרינקר קופ. הוא כלל בה בעיקר מינים שהתגלו לאורך אסיה, אירופה ואפריקה והתקיימו בקרטיקון, לרוב בקרטיקון התחתון.
מאפיינים

מינים אלה התפתחו בעיקר לתזונה מצמחים בעלי פרחים שהחלו למלא את הסביבה של שלהי הקרטיקון התחתון. בשביל ללעוס צמחים אלה ההדרוזאורים וקרוביהם פיתחו שורות של שיניים אחוריות שהתחלפו במהירות ושרירי לסת גדולים. דבר זה גרם ללסתם להיראות כ"מקור ברווז". הם חיו בעדרים וחלקם כמו הקוריתוזאורוס היו בעלי ריאות חזקות ואיברי תהודה קולניים, אשר עזרו להם להפיק צלילים ולתקשר ביניהם.
מיון

הקבוצה כוללת סוגים הקרובים יותר לבני משפחת ההדרוזאוריים מאשר לאיגואנודוניים ושאר האורניתופודים. עם זאת הם לא משתייכים למשפחה עצמה ובעלי מספר הבדלים קטנים.
על-משפחה דמויי הדרוזאורים (Hadrosauroidea)
סוג ללא מקור אלטירינוס (Altirhinus)
סוג ארסטנוזאורוס (Arstanosaurus)
סוג Batyrosaurus
סוג Bolong?
סוג Choyrodon
סוג Datonglong
סוג Equijubus
סוג גוביהדרוס (Gobihadros)
סוג Gongpoquansaurus
סוג היפסיבמה (Hypsibema)
סוג Koshisaurus
סוג Jinzhousaurus?
סוג מנטליזאורוס (Mantellisaurus)?
סוג אורנוזאורוס (Ouranosaurus)?
סוג Penelopognathus
סוג פרובקטרוזאורוס (Probactrosaurus)
סוג Siamodon
סוג Sirindhorna
סוג Xuwulong
סוג Zuoyunlong
קבוצה הדרוזאורומורפה (Hadrosauromorpha)
משפחה הדרוזאוריים (Hadrosauridae)
דמויי חתול

| דמויי חתול |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
שם מדעי
 Feliformia ‏קרצוי, 1945

דמויי החתול (שם מדעי: Feliformia) היא תת-סדרה בסדרת הטורפים והם כוללים את משפחות החתוליים, צבועיים, נמייתיים, טורפי מדגסקר, גחניים, לינסנגים אסייתיים וזבדי דקלים אפריקנים - משפחה שממנה שרד רק מין אחד כיום.
דמויי החתול חיים בעיקר באפריקה ואסיה הטרופיים כשמעט מינים (בעיקר חתוליים) חיים באזורים נוספים. הם שונים מדמויי הכלב בלסתותיהם הקצרות והרחבות יותר ובכפותיהם הרחבות בעלות הטפרים הנשלפים, דבר העוזר למינים רבים לטפס על עצים וגם להרוג את טרפם ביעילות.
כל בני קבוצה זו חיים על היבשה ולא בימים.
מיון באמצעות עץ פילוגנטי

בני משפחת הסטנופלסיקטיים (Stenoplesictidae) הנכחדת נחשבת היום לפוליפילטית וסוגיה משויכים לקבוצות אחרות.
גלריה

נמייה ננסית מצויה
גחן מצוי
יגואר
צבוע נקוד
דינוקרוקוטה
נמיות צרות-פסים
הופלופונאוס מהמין Hoplophoneus mentalis
נמייה מצויה וחתול בית
זבד דקלים אפריקני
זבד דקל מסיכתי
הוא ידע שהוא צודק (מיני-סדרה)

| --- | --- |

עטיפת הווידאו
 מבוסס על:  רומן מאת אנתוני טרולופ
 סוגה:  דרמה תקופתית
 כותבים:  אנדרו דייוויס
 בימוי:  טום ווהן
 שחקנים:  ג'פרי פאלמר ביל ניי
 פסקול:  דבי וייסמן
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  4
 הפקה
 מפיק:  נייג'ל סטפורד-קלארק
 מפיקים בפועל:  ביל בויס רבקה איטון סאלי היינס לורה מקי
 חברת הפקה:  BBC / WGBH
 עורכים:  כריס ריסדייל
 צלמים:  מייק איליי
 מוזיקה:  דבי וייסמן 
 שידור
 רשת שידור:  BBC One
 תקופת שידור מקורית:  18 באפריל 2004 – 25 באפריל 2004
 קישורים חיצוניים
 אתר הסדרה
 דף התוכנית ב-IMDb
 
הוא ידע שהוא צודק (באנגלית: He Knew He Was Right) היא מיני-סדרה של ה-BBC משנת 2004, עיבוד טלוויזיוני לרומן באותו שם מאת אנתוני טרולופ. הבמאי הוא טום ווהן והתסריטאי הוא אנדרו דייוויס. במיני-סדרה מככבים אוליבר דימסדייל, לורה פרייז'ר וביל ניי. השידור המקורי ב-BBC היה של ארבעה פרקים בני שעה.
תקציר עלילה

הסדרה מתארת את כישלון הנישואים הנגרם מקנאה מוגזמת של הבעל, שמחמירה בשל עקשנותה של האישה.
צוות השחקנים

אוליבר דימסדייל – לואיס טרווליאן
לורה פרייז'ר – אמילי טרווליאן
אנה מאסי – מיס סטנבורי
ביל ניי – קולונל אוסבורן
ג'פרי פאלמר – סר מרמדוק ראולי
כריסטינה קול – נורה ראולי
ג'רלדין ג'יימס – ליידי ראולי
ג'יין לפוטייר – ליידי מילבורו
ריי קולטהרד – מר גלסקוק
מגי אולרנשו – מרתה
סטיבן קמפבל מור – יו סטנבורי
קרוליין מרטין – דורותי סטנבורי
איימי מרסטון – פריסילה סטנבורי
ג'ואנה דייוויד – גברת סטנבורי
ברברה פלין – גברת פרנץ'
אנה-לואיז פלאומן – קרוליין ספלדינג
דייוויד טננט – מר גיבסון
ג'ון אלדרטון – מר אאות'וז
פנלה וולגר – ארבלה פרנץ'
קלאודי בלקלי – קמילה פרנץ'
מת'יו גוד – ברוק בורג'ס
שינייד מתיוס – מרי
הערות שוליים

↑  "BBC press pack". נבדק ב-16 בדצמבר 2011. {{cite web}}:  (עזרה)
↑  "He Knew He Was Right - a new Andrew Davies adaptation of an Anthony Trollope novel for BBC ONE". BBC. BBC Press Office. נבדק ב-27 באוקטובר 2016. {{cite web}}:  (עזרה)
דיאבלו 4

| --- | --- |
עטיפת המשחק
עטיפת המשחק
 כללי
 תאריך הוצאה:  5 ביוני 2023
 סוגה:  משחק פעולה-תפקידים, Hack and slash, Dungeon crawler
 פיתוח:  Blizzard Entertainment
 הוצאה לאור:  Blizzard Entertainment
 ארץ מקור:  ארצות הברית 
 סדרה:  דיאבלו
 דרישות תוכנה
 מצבי משחק:  משחק יחיד, משחק מרובה משתתפים
 פלטפורמות:  פלייסטיישן 4, פלייסטיישן 5, Microsoft Windows, Xbox One, Xbox Series X ו-Series S 
 המשחק הקודם:  דיאבלו 3
 diablo4.blizzard.com
 
דיאבלו 4 (באנגלית: Diablo IV) הוא משחק מחשב מסוגת משחק תפקידים-פעולה, אשר פותח על ידי חברת המשחקים Blizzard Entertainment ויצא לאור ב-5 ביוני 2023 למחשב האישי ולקונסולות פלייסטיישן 4 ו-5, Xbox One ו-Xbox Series X/S. המשחק הוא הרביעי בסדרת משחקי המחשב דיאבלו.
המשחק הוכרז ב-1 בנובמבר 2019 במסגרת כנס בליזקון, וחווה תקופה ממושכת של גישה מוקדמת כאשר הבטא הפתוחה הראשונה יצאה לאור ב-23 במרץ 2023 וגרסת ה"גישה המוקדמת" הרשמית שוחררה ב-1 ביוני, מספר ימים לפני השקתו הרשמית.
עלילה

עלילת המשחק מתרחשת בעולם הפנטזיה האפלה של סדרת משחקי דיאבלו, המכונה "סנקטוארי". לפי קדימון המשחק שפורסם ב-2 בנובמבר 2019, עלילת המשחק תעסוק בחזרתה של לילית, יוצרת סנקטוארי ואמא קדומה של גזע הנפילים.
משחקיות

בשונה מכותרים קודמים בסדרה, דיאבלו 4 הוא משחק עולם פתוח, שמאפשר לשחקן לבחור האם להיצמד לעלילה המרכזית המוגדרת מראש או לחקור את העולם כאוות נפשו.
משחקיות > דמויות

הדמויות אשר יהיה ניתן לבחור לשחק בהן במשחק:
ברברי - לוחם עוצמתי שמתמחה בכלי נשק.
קוסם - עושה שימוש בכשפים ולחשים משלושה יסודות: אש, ברק וקרח.
דרואיד - בעל יכולת לשנות צורה לזאב ולדוב, לזמן חיות להילחם עבורו ולרתום כוחות טבעיים כגון סופות טורנדו לטובתו.
נוכלת - לוחמת המתמחה בהתנקשויות ושימוש בחץ וקשת.
בעל אוב - מסוגל לזמן שלדים ויצורים מתים שילחמו עבורו, להטיל כשפי דם ועצם ולקלל אויבים.
כאשר ניתן לבחור את המין של כל דמות (גבר או אישה).
לדמויות יהיה עצי כישרונות (Skill Tree) המאפשרים לשחקן לקבוע את אופי הדמות, ובניגוד למשחקים קודמים בסדרה, בחירת "עלה כשרון" אחד יכולה לחסום "עלי כישרון" אחרים בפני השחקנים. בנוסף, הוגבלו מספר המיומיונות שדמות יכולה להשתמש בהם, ל-6 מיומנויות באותו הזמן.
משחקיות > עונות

בדומה למשחקים קודמים בסדרה (דיאבלו 2 והלאה), ישנן עונות (seasons) במשחק. אך הפעם בניגוד למשחקים קודמים, כל עונה תכיל תוכן שנוצר במיוחד לה הכולל משימות וחפצים מיוחדים, מה שמעודד שחקנים לחזור לשחק כשעונה חדשה מתחילה, בדומה למה שעשו בהצלחה במשחק Path of Exile.
העונה הראשונה, "עונת הזדון" (season of the malignant) החלה 20 ביוני 2023, ותסתיים ב־17 באוקטובר 2023.
פיתוח

שמועות על פיתוח המשחק הופצו עוד ב-2018, ונטען כי פיתוח המשחק, תחת שם הקוד "Fenris", מנצל את מרבית משאבי חברת בליזרד, ואף הוביל לביטול משחק יריות מתוכנן מכותר סטארקראפט.
בנובמבר 2022 בליזארד פרסמה שהמשחק יצא ב-6 ביוני 2023, אך בהמשך הכריזה כי המשחק יהיה זמין החל מה-5 ביוני עם גרסת "גישה מוקדמת" שתהיה זמינה לציבור ב-1 ביוני.
הערות שוליים

1 2  אוסטין גוזלין, The biggest changes coming to Diablo 4, באתר פוליגון‏, 1 בנובמבר 2019 (באנגלית)
↑  טום סניור, Everything we know about Diablo 4, באתר PCgamer‏, 1 בנובמבר 2019 (באנגלית)
↑  דף העונה באתר המשחק (באנגלית)
↑  שירות כלכליסט, מי התגעגע לדיאבלו? כותר חדש ייחשף בעוד כשבוע, באתר כלכליסט, 22 באוקטובר 2019
↑  Diablo 4 release date and pre-order announced at The Game Awards 2022, Polygon, ‏5 בנובמבר 2022 (באנגלית)
↑  Diablo IV Launches Soon—Here’s What You Need to Know, news.blizzard.com (באנגלית)
| Blizzard Entertainment |
| --- | --- | --- |
| דיאבלו | דיאבלו • דיאבלו 2 • דיאבלו 3 • Diablo Immortal • דיאבלו 4 • דיאבלו 2: קם לתחייה |  |
| הוויקינגים | הוויקינגים • הוויקינגים 2 |  |
| סטארקראפט | סטארקראפט • סטארקראפט 2 |  |
| וורקראפט | וורקראפט: אורקים ובני אדם • וורקראפט 2: גאות של אפלה • וורקראפט 3: שלטון הכאוס (Reloaded) • וורלד אוף וורקראפט • הארטסטון |  |
| משחקים נוספים | Heroes of the Storm • Overwatch |  |
| סרטים | וורקראפט: ההתחלה |  |
ערך זה הוא קצרמרבנושא משחקים. אתם מוזמנים לתרום לוויקיפדיה ו.
הטפה

כומר נוצרי מטיף מאחורי סטנדר, 1968
הטפה (באנגלית: Preaching) הוא נאום שניתן על ידי איש דת (לרוב כומר), שבדרך כלל עוסק בסוגיות תאולוגיות, בחוקים, או בתזכורת לעקרונות חשובים. מטרת ההטפה היא לתת תקווה לאנשים ששומעים אותה, או לעודד אותם לעשות דברים נכונים בחייהם. הדובר יכול גם לדבר על הבעיות הנוכחיות של הקהילה, ולהציע דרכים לפתור אותן. לעיתים קרובות, הטפות שניתנו על ידי כמרים או אנשי דת אחרים מבוססים על קטעים מן התנ"ך.
בכנסיות נוצריות הדרשה מועברת בדרך כלל במקום פולחן מדוכן נואמים מוגבה, או מאחורי סטנדר.
מקור ההטפה שקיים בכנסיות הנוצריות נלקח מהדרשות ביהדות, שהיו קיימות עוד בתקופת ישו. ישו נהג גם לתת דרשות לתלמידיו.
דידקטיקה

ערך זה עוסק במונח בתחום החינוך. אם התכוונתם למונח בתורת הביקורת, ראו .
דידקטיקה (בעברית: תורת ההוראה; מיוונית: didáskein – διδάσκειν – "להורות") היא ענף משנה של פדגוגיה שעוסק בפיתוח גישות ושיטות הוראה. תחום זה עוסק בפיתוח תאוריה של ההוראה, הנחלת מיומנויות וכשירויות ההוראה הטובה, פיתוח תוכניות לימודים, תכנון והערכת אסטרטגיות הוראה, שילוב אמצעי המחשה בהוראה.
המונח "דידקטיות" מתאר חינוכיות יתרה, הבלטה של איכויות לימודיות או הדרכתיות.
שיטות הוראה

שיטת הוראה טובה מקדמת את התפתחותו של הפרט. עם זאת, קיומם של הבדלים בין אישיים ושינויים בנסיבות בהן מתרחשת ההוראה אינם מאפשרים שימוש בשיטת הוראה יחידה בכל מצב שהוא. לכן על שיטות ההוראה להיות שונות זו מזו כדי שתהיינה טובות עבור מקרים ספציפיים.
תפקידו של המורה הוא לבחור לעצמו את טכניקת ההוראה התואמת את מטרותיו החינוכיות ואת צורכי תלמידיו.
חקר ההוראה

למידה היא תכליתה של ההוראה ועל כן מחקר של תהליכי למידה יכול להסביר גם את ההוראה. מכיוון שניתן לנתח את ההוראה באופן לוגי ופנומנולוגי, מחקר אמפירי שכולל תיאור, השוואה והבחנה בינה לפעילויות אחרות יכול לגלות את אופייה הרצוי.
ראו גם

פילוסופיה של החינוך
תורת ההכרה
הוראה מתקנת
מתודיקה בהדרכה
לקריאה נוספת

מרתה סטון וויסקי (עורכת), הוראה לשם הבנה, מאנגלית: יניב פרקש, ירושלים: מכון ברנקו וייס לטיפוח החשיבה, 2004.
האנס איבלי, דידקטיקה פסיכולוגית: על פי משנתו של ז'אן פיאז'ה, עברית: אילנה המרמן, מרחביה: ספרית פועלים, 1971.
הערות שוליים

1 2  צבי לם (1973). ההגיונות הסותרים בהוראה: מבוא לדידקטיקה. רעננה: ספרית פועלים.
| --- | --- |
בקרת זהויות :  BNE: XX4576355  BnF: cb12331675c (data)  GND: 4070463-4  NKC: ph114316 
ערך זה הוא קצרמרבנושא חינוך. אתם מוזמנים לתרום לוויקיפדיה ו.
הומוגמיה

הומוגמיה הוא מונח המתאר דפוס נישואין בין אנשים בעלי אותם מאפיינים סוציולוגיים. למרות קיומו של שוק בחירה רחב, אנשים נוטים לבחור בן זוג על בסיס דמיון סוציאלי. אנשים מעדיפים לבחור בני זוגם מאותו רקע חברתי, כלכלי, דתי או השכלתי.
בחברה הישראלית הייתה מקובלת במשך שנים רבות הומוגמיה על רקע עדתי. עם השנים התעמעם ההבדל בין יוצאי העדות השונות וירדה חשיבותה של שאלת המוצא; גורמים הישגיים, כגון השכלה - הומוגמיה חינוכית, הפכו להיות הקריטריונים המשמעותיים יותר בבחירת בני זוג. בקרב היהדות החרדית עדיין מתקיימת הומוגמיה על בסיס שיוך לפלגים החרדיים השונים (ליטאים, חסידים, חרדים ספרדים) ולתת-קבוצות בתוך פלגים אלו.
ראו גם

נישואים בין-עדתיים בישראל
לקריאה נוספת

יוסי שביט וחיה שטייר, עדתיות והשכלה בדפוסי נישואין בישראל: שינויים בחלוף הזמן. מגמות לח (2), 1997, עמ' 207-225.
דיאבלו 3

| --- | --- |
עטיפת המשחק
עטיפת המשחק
 כללי
 תאריך הוצאה:  ווינדוס ו-macOS  15 במאי 2012  פלייסטיישן 3 ו-Xbox 360  3 בספטמבר 2013   פלייסטיישן 4 ו-Xbox One  19 באוגוסט 2014  נינטנדו סוויץ'  2 בנובמבר 2018 
 סוגה:  משחק פעולה-תפקידים, Hack and slash
 פיתוח:  Blizzard Entertainment
 הוצאה לאור:  Blizzard Entertainment
 ארץ מקור:  ארצות הברית 
 שפות:  אנגלית, רוסית 
 עיצוב:  קווין מרטנס, דייוויד מ. אדמס
 סדרה:  דיאבלו
 דרישות תוכנה
 מצבי משחק:  משחק יחיד, משחק מרובה משתתפים
 פלטפורמות:  Microsoft Windows, macOS, פלייסטיישן, פלייסטיישן 3, פלייסטיישן 4, Xbox 360, Xbox One, נינטנדו סוויץ'
 המשחק הקודם:  דיאבלו 2
 המשחק הבא:  דיאבלו 4
 אתר רשמי
 
דיאבלו 3 (באנגלית: Diablo III) הוא משחק מחשב מסוגת משחק תפקידים ופעולה, המתרחש בזמן-אמת. המשחק פותח ופורסם על ידי חברת המשחקים Blizzard Entertainment והוא השלישי בסדרת משחקי המחשב דיאבלו. המשחק פורסם ב-15 במאי 2012 לווינדוס ול-macOS, לפלייסטיישן 3 ול-Xbox 360 בספטמבר 2013, לפלייסטיישן 4 ול-Xbox One באוגוסט 2014 ולנינטנדו סוויץ' בנובמבר 2018. במשחק, בדומה למשחקים דומים בסדרה, השחקן בוחר לשחק ממבחר דמויות ונדרשים להביס את דיאבלו, אדון האימה.
עלילה

עלילת המשחק מתקיימת בעולם הפנטזיה האפלה של סדרת משחקי דיאבלו, סנקטוארי, ומתרחשת 20 שנה לאחר סיום המשחק השני. דקארד קיין (Deckard Cain) ואחייניתו, לאה (Leah), חוקרים נבואה אפלה בקתדרלה של טריסטרם (בה אירע המשחק הראשון) כשכוכב מסתורי נופל מהשמיים ומתרסק לתוך הקתדרלה, פוער חור באדמה אליו נעלם דקארד.
עלילה > חלק ראשון

השחקן מגיע לגבולותיה של העיר הראשית, טריסטרם החדשה (New Tristram), במטרה לחקור את הכוכב הנופל שפגע בקתדרלה, ממנה כעת נוהרים אל-מתים שקמו לתחייה. השחקן מצטרף ללאה לקתדרלה כדי להציל את קיין. לאחר שהציל את קיין, מגלה השחקן כי הדרך היחידה להגיע לכוכב היא להביס את המלך לאוריק, שליטה לשעבר של ממלכת קונדוראס שידוע כעת כ"מלך השלדים" (Skeleton King). השחקן יוצא לחפש את הכתר של המלך במטרה להחיות אותו ולהביס אותו בעזרתו של הנפח היידריג איימון (Haedrig Eamon). לאחר מציאת הכתר יורד השחקן למעמקי הקתדרלה עד שנתקל בלוחם ממסדר הטמפלרים שנפל בשבי של כת הנקראת "הברית האפלה". השחקן מחלץ את הטמפלר, מגלה כי שמו קורמק (Kormac) ומסתייע בו כדי להביס את לאוריק. בירידה לתחתית הבור מגלה השחקן כי הכוכב הוא למעשה אדם המכונה "הזר", שלא זוכר דבר למעט זה שחרבו נשברה לשלושה חלקים בזמן שנפל.
השחקן יוצא במסע למצוא את שלושת חלקי החרב עקב השערתו של קיין כי החזרתה לזר תחזיר לו את זכרונותיו. את החלק הראשון מוצא השחקן במאורת הקאזארה, שבט אנשי-עז שנשלטים על ידי הברית האפלה, שם מגלה כי מגדה (Maghda), מכשפה שמנהיגה את הברית האפלה, פועלת כדי למנוע ממנו להשיג את החרב. את החלק השני מוצא במקדש הטבוע ובדרך מסייע לנוכל בשם לינדון (Lyndon). החלק השלישי נלקח על ידי מגדה בזמן שהשחקן מנסה להילחם בחברי הכת שלה. מגדה מנסה לכפות על קיין לתקן את החרב אך נכשלת כשלאה הורגת את חברי הכת בפרץ אנרגיה קסומה, מגדה הורגת את קיין ובורחת עם הזר. בשניותיו האחרונות, קיין מתקן את החרב ומטיל על השחקן את המשימה של להחזירה אל הזר החטוף וחושף כי גם החרב וגם הזר הם ממקור מלאכי. השחקן רודף אחרי מגדה למעמקי מרתפי העינויים של המלך לאוריק, שם מוצא את הזר אחרי קרב אלים במיוחד עם הקצב (the Butcher) ומחזיר לו את חרבו. זכרונותיו של הזר שבים אליו והוא חושף כי הוא למעשה המלאך טיריאל, מלאך הצדק. נגעל מחוסר נכונותם של אחיו המלאכים לסייע לבני האדם במלחמתם בגיהנום, טיריאל מוותר על אלמותיותו ובוחר להפוך לבן אנוש, ומגיע לסנקטוארי כדי להזהיר את האנושות מהגעתם של אדוני השדים בליעל, אדון השקרים ואזמודן, אדון החטא.
עלילה > חלק שני

השחקן נוסע לקלדיום יחד עם טיריאל ולאה במטרה לעצור את מגדה מלזמן את בליעל ואזמודן. השחקן יוצא לאתר את מגדה באלקארנוס (Alcarnus) בהתאם להוראות שקיבל מאשירה (Asheara), מפקדת זאבי הברזל, דמות החוזרת מדיאבלו 2, בזמן שלאה וטיריאל חיפשו עדויות לפלישתו של בליעל בביובים של העיר. השחקן פוגש בקוסמת צעירה המציגה את עצמה כאירינה (Eirena) שהגיחה מעידן אחר ומסתיע בה וביכולתיה להביס אשליות כדי להביס את מטילי האשליות של מגדה ולהגיע למכשפה. השחקן נלחם במגדה במאורתה ומביס אותה. מיד לאחר מכן שב השחקן לקלדיום כדי לחלץ את לאה מהשומרים המלכותיים. קיסר קלדיום, הילד האקאן השלישי, מאשים את השחקן ואת חבריו באי סדר בעיר ומורה על הוצאתם להורג, השחקן נמלט מהשומרים ובורח לביובים, שם לאה חושפת כי אימה, המכשפה אדריה (Adria), מכשפת הכפר טריסטרם מהמשחק הראשון, עדיין חיה. השחקן מסייע ללאה להציל את אדריה.
אדריה חושפת שהמפתח להבסת כוחות הגיהנום היא אבן הנשמה השחורה, אבן מיוחדת שנוצרה על ידי המכשף המשוגע זולטאן קול (Zoltun Kulle) בעלת היכולת לכלוא את שבעת האדונים של הגיהנום להשמיד אותם לנצח. לאה מסבירה כי מסדר ההורדרים הרגו את קול לפני שיוכל לסיים את הכנת האבן, ושראשו הכרות נטמן בנווה המדבר דאלגור. אדריה שולחת את השחקן להשיב את ראשו של המכשף. בעזרתה של לאה, הקבוצה מחיה את רוחו של קול, וטיריאל מנחה אותו להפעיל את אבן הנשמה השחורה. אחרי שהשחקן ולאה מוצאים שי מבחנות מדמו של קול ואת גופו שנשמר בארכיון שבנה בלב המדבר, קול קם לתחייה ומראה לשחקן היכן נמצאת אבן הנשמה השחורה אך מנסה לקחת אותה עבור עצמו. השחקן הורג את קול ולוקח את אבן הנשמה השחורה בחזרה לקלדיום, עם חזרתו, מגלה השחקן כי העיר הותקפה על ידי כוחותיו של בליעל, השחקן נלחם את כס המלכות בארמון הקיסר ושם מגלה כי בליעל עטה את דמותו של הקיסר כדי לשטות בו, נלחם בו ומביס אותו. לאה לוכדת את נשמתו של בליעל באבן הנשמה השחורה, וחווה חיזיון על השד אזמודן שפולש לסנקטוארי דרך מכתש אריאט, שנוצר אחרי שטיריאל השמיד את אבן העולם בסוף המשחק השני.
עלילה > חלק שלישי

הקבוצה נוסעת למבצר הנמצא על סף המכתש, ומגלים כי הוא כבר מותקף על ידי צבאו של אזמודן. טיריאל מנחה את השחקן לסייע למגני המבצר, להבעיר את מדורות הסימון על חומות המבצר ולהעלות את הקטפולטות לסיוע בלחימה. השחקן יורד לשלביו הנמוכים של המבצר, אליהם חדרו כוחותיו של אזמודן, מביס את השד גום (Ghom), אדון הגרגרנות. השחקן יוצא לשדה הקרב, משמיד את כלי המלחמה של אזמודן ואת צבאותיו, ומגיע ללב מכתש אריאט עצמו, ומשמיד את לב החטא, המעניק את כוחו לאזמודן. הפילגש של אזמודן, סידאה (Cydaea), אדונית התאווה, מנסה להגן על הלב, אך מובסת על ידי השחקן שאז נלחם ומביס את אזמודן עצמו, ולאה לוכדת את נשמתו באבן הנשמה השחורה.
השחקן שב למבצר ומגלה כי אדריה בגדה בו. אדריה שירתה את דיאבלו מההתחלה, ומגלה כי אביה של לאה הוא בנו של המלך לאוריק, איידן, הלוחם מהמשחק הראשון והנודד האפל שנשלט על ידי דיאבלו מהמשחק השני. אדריה משתמשת בכוחה של אבן הנשמה השחורה כדי להחיות את דיאבלו כאשר לאה משמשת ככלי דרכו מגיע לעולם, עם כוחות כלל אדוני הרשע בגיהנום ששאב מהאבן, דיאבלו הופך לרשע העליון (the Prime Evil) ומתחיל בלחימה כנגד גן עדן.
עלילה > חלק רביעי

השחקן מגיע לגן עדן ומגלה שהוא תחת מתקפה. אימפיריאוס, מלאך הכבוד, מאשים את השחקן ואת טיריאל בנפילתו של גן עדן ומייאש את טיריאל. השחקן נלחם ומביס את השד איסקאטו (Iskatu) ופוגש באית'ריאל (Itherael), מלאך הגורל, ששולח אותו להציל את אוריאל (Auriel), מלאכית התקווה, מידיו של ראקאנות' (Rakanoth), אדון הייאוש, בספריית הגורל. אחרי שמציל את אוריאל ומשיב את התקווה לכוחות גן עדן, השחקן סוגר את הקרעים ביקום המאפשרים לשדים להיכנס לגן עדן, ויוצא, יחד עם טיריאל, לעצור את דיאבלו מלהגיע לקשת הקריסטל, מקור הכוח למלאכי גן עדן. השחקן מצליח להביס את דיאבלו לבדו ועוצר את הלחימה בגן אדן. טיריאל בוחר לשוב למועצה האינג'ירית כמלאך החכמה, אך נשאר בן תמותה, ומתחייב ליצור ברית קבועה בין מלאכים לבני האדם.
משחקיות > דמויות

במשחק סה"כ 7 סוגי דמויות מהם ניתן לבחרו את המשחק, 5 במשחק המקורי, אחת נוספת מהרחבת המשחק ואחת נוספת מתוכן ניתן להורדה (DLC) שפורסם ב-2017. בשונה ממשחקים קודמים בסדרה, השחקן יכול לבחור לשחק כל דמות כזכר או כנקבה, זאת אף על פי שכל דמות מבוססת על דמות מקורית בעל מין מוגדר בעלת עלילה וסיפור רקע מיוחד לה. כלל הדמויות בהן השחקן משחק במשחק הן מגזע הנפילים.
רופא האליל (באנגלית: Witch Doctor) הוא מטיל כשפים עם יכולות המזכירות שאמאניזם ווודו. רופא האליל יכול לזמן מפלצות, להטיל קללות, לקצור נשמות ולזרוק רעלים ופצצות על אויביו. רופא האליל משתמש במשאב מסוג מאנא. בעלילת המשחק שמו נזיבו (Nazeebo).
הברברי (באנגלית: Barbarian) הוא לוחם עוצמתי המיומן בהחזקת שני כלי נשק בו זמנית. הברברי הופיע בעבר בדיאבלו 2] ויכולותיו מבוססות על אלו של הדמות במשחק זה. משאב הברברי הוא זעם, שנוצר ונצבר על ידי תקיפת אויבים, ספיגת נזק או בשימוש של יכולות מסוימות. בעלילת המשחק הדמות היא של נקבה, ברברית בשם סוניה (Sonya).
הקוסם (באנגלית: Wizard) הוא מטיל כשפים עוצמתי בעל יכולותך מגוונות החל מלהטיל ברקים, אש וקרח ועד האטת הזמן וטלפורטציה. הקוסם הוא הגרסה המחודשת של המכשפת מדיאבלו 2 והמכשף מדיאבלו 1 ויכולותיו מבוססות על דמויות אלו. הקוסם משתמש במשאב בשם כוח ארקני (arcane power). בעלילת המשחק הדמות היא של נקבה, קוסמת בשם לי מינג (Li-Ming), מינג היא תלמידתה של איסנדרה, המכשפת מדיאבלו 2, שהוכיחה את יכולותיה הטבעיות להטיל קסמים בגיל צעיר.
הנזיר (באנגלית: Monk) הוא לוחם פנים אל פנים, משתמש באמנויות לחימה לשתק אויבים, להתמגן מנזק ולהסיט קליעים וחצים, לתקוף במהירות ולהטיל מכות עוצמתיות. משחקיות דמות הנזיר משלבת את האלמנטים הלוחמניים של דמות המתנקשת של דיאבלו 2 עם מוטיב "לוחם הקודש" של הפאלאדין, דמות הנזיר אינה מבוססת וחסרת קשר לדמות הנזיר מהרחבת דיאבלו: להבות הגיהנום. המשאב בו משתמש הנזיר הוא רוח, שנצבר לאט באמצעות תקיפה ומגדיל את הגנתו של הנזיר. בעלילת המשחק שמו קאראזים (Kharazim).
צייד השדים (באנגלית: Demon Hunter) הוא לוחם המתמחה בלחימה מרחוק על ידי שימוש בקשתות, סכיני הטלה ופצצות. צייד השדים הוא הדמות היחידה לה שני משאבים שונים לשימוש בקרב - משמעת ושנאה, שנאה היא משאב המתאושש מהר ונועד לתקיפות בזמן שמשמעת נועה ליכולות הגנתיות המערבות אקרובטיקה או צללים. בעלילת המשחק הדמות היא של נקבה, ציידת שדים בשם ואלה (Valla).
הצלבן (באנגלית: Crusader) הוא לוחם פנים אל פנים המשתמש במגוון רחב של שלי נשק ומגנים. לצלבן מגוון יכולות הנוגעות במהירות תנועתו, תקיפות מטווח קצר ורבות אחרות. המשאב בו משתמש הצלבן הוא חרון אף ודומה בהתנהגותו לזעם. דמות הצלבן הוספה עם הרחבת קוצר הנשמות שפורסמה למשחק. בעלילת המשחק הדמות היא של נקבה, צלבנית בשם ג'והאנה (Johanna).
הנקרומנסר (באנגלית: Necromancer, בעברית: מעלה באוב) הוא מטיל כשפים בנושא מוות. מבוסס על דמות הנקרומנסר המופיעה בדיאבלו 2, הוא מתמחה בשליטה על המתים על ידי זימון נתינים כגון שלדים מהלכים, החייאת אויבים מתים כעבדים או שימוש בגופותיהם כאמצעי ליכולותיו, וזאת במקביל לשימוש בקסמי דם כדי להחליש את התקיפות וההגנות של אויביו.
חמשת סוגי הדמויות אשר ניתן לשחק במשחק (מימין לשמאל): נזיר, ברברי, ציידת-שדים, מכשף-רופא, ומכשפה.
הגומץ הסגלגל

| --- | --- |
 שיוך:  region of surface of heart, גומץ 
 מיקום אנטומי:  interatrial septum 
 התפתחות מתוך:  הנקב הסגלגל 
 תיאור ב:  האנטומיה של גריי (מהדורה 20) (531) 
 מזהים
 לטינית (TA98):  fossa ovalis 
 טרמינולוגיה אנטומיקה:  A12.1.01.005 
 TA2 (2019):  3965 
 FMA:  9246 
 מערכת השפה הרפואית המאוחדת:  CL449029 
 
החלון הסגלגל או הגומץ הסגלגל (TA: Fossa ovalis) בלב האדם הוא שארית אמבריונלית (מההתפתחות העוברית), שנמצאת בפרוזדור הימני, בחיץ הפרוזדורים. במהלך התפתחות העובר קיים נקב סגלגל ("סגלגל" במובן של אליפטי) בחיץ הפרוזדורים, שמאפשר זרימת דם בין הפרוזדור הימני של הלב לפרוזדור השמאלי. בשעות הראשונות שלאחר הלידה נאטם הנקב הסגלגל (בהתפתחות תקינה), המעבר בין הפרוזדורים נחסם, ונותר ממנו החלון הסגלגל.
למרות שמו, אין זה חלון, כיוון שהוא אטום לחלוטין.